Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: alkotmányellenességének vizsgálatáról” hozott 2/1990. (II. 18.) AB határozatában.
Paragraph Index: 680

alkotmányellenességének vizsgálatáról” hozott 2/1990. (II. 18.) AB határozatában. Az ajánlószelvény intézményének fenntartása esetén garanciális szabályokkal kell megakadályozni a személyes, illetve a különleges adatokkal való visszaélés lehetõségét. Ilyen garanciális rendelkezés lehet például olyan rendszer kialakítása, amely elsõsorban a választópolgár aktivitására épül, illetve ha az ajánlás olyan körülmények között történik, amikor az ajánlószelvényt átadó választópolgár és az ajánlások ellenõrzésére jogosult választási szerv közé nem iktatódik be más szervezet. Ilyen megoldást korábban a magyar jog is ismert. III. A politikai élet szereplõinek és a választópolgárok kapcsolatának kérdése Az Alkotmány 3. §-ának (2) bekezdése értelmében „a pártok közremûködnek a népakarat kialakításában és kinyilvánításában”. A politikai pártok alkotmányos rendeltetése, hogy sajátos közvetítõ szerepet töltsenek be a társadalom és az állam között. Méltányolható törekvésük tehát, hogy e funkciójuk teljesítése érdekében a választópolgárokkal a választási kampány idõszakában, valamint azon kívül is kapcsolatba kerülhessenek, illetve kapcsolatot tarthassanak fenn. Ugyanakkor azonban a pártok e tevékenysége sem sértheti a választópolgárok személyes adatok védelméhez fûzõdõ jogait, illetve tágabban a magánszféra tiszteletben tartásához fûzõdõ jogait. Méltányolható az állampolgárok azon igénye, hogy a magánéletüktõl távol tartsák a kampány keretében és azon kívül is a politikai reklámanyagok bármilyen formában történõ kéretlen terjesztését. A helyi önkormányzati képviselõk és polgármesterek választásán a választójogi törvény a pártokat megilletõ jogokat az egyesülési jog alapján létrejött társadalmi szervezetek, illetve – korlátozott mértékben – a közhasznú szervezetek számára is biztosítja. E tekintetben a politikai pártokkal kapcsolatos megállapítások rájuk is érvényesek. A politikai pártok üzeneteiket sokféle módon juttathatják el a választókhoz, amelyeknek a megítélése attól is függ, hogy ezek a módok igénylik-e vagy sem személyes adatok kezelését, illetve az üzenetek eljuttatásához a pártok milyen eszközöket vesznek igénybe. A magyar jogalkotás ezekre a különbségekre még alig reagál, és a meglévõ jogi szabályozással szemben is számos kritika fogalmazható meg.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes